Správa zo zahraničnej pracovnej cesty

1.	Účastník ZPC:

Titul, meno a priezvisko:	PhDr. Eva Tomková	
Pracovisko:	Ministerstvo školstva, vedy, výskumu a športu SR, 
Stromová 1, 813 30 Bratislava	
Pracovné zaradenie:	štátny radca	
Znalosť jazykov:	AJ-B.2, FJ-B.1	
2.	Zahraničná pracovná cesta:
Štát:	Česká republika	
Mesto:	Zlín	
Vykonaná v doch:	30. – 31. 5. 2012 	
Prijímajúca organizácia:	Zlín- 52. Filmový festival pro děti a mládež	
Účel cesty:	Aktívna účasť na celorepublikovom seminári s medzinárodnou účasťou – Dítě v krizi	
Spôsob financovania:	SRŠ MŠVVaŠ SR, ubytovanie- pozývateľ	
3.	Rámcový program pobytu: 
30.5.2012 ráno o 8.09 vlakom do Zlína (prestup v Břeclavi a Otrokoviciach), 31.5.2012 poobede -  Zlín-(Otrokovice) s prestupom v Břeclavi, príchod do Bratislavy o 19.51 hod.

4.	Stručný priebeh: 
V dňoch 30.– 31. 5. 2012 sa konal v rámci 52. ročníka Filmového festivalu pre deti a mládež Zlín 2012 celorepublikový seminár s medzinárodnou účasťou pod názvom  Dítě v krizi. Seminár začal úvodnými príhovormi – miestopredsedníčky senátu Parlamentu ČR - senátorky PaedDr. A. Gajdůškovej a  doc. MgA. Petra Kolihy, umeleckého riaditeľa FILM  FESTIVALU  ZLÍN  2012 a  Ing. Ladislavy Haškovej z Národního institutu pro další vzdělávání, z krajského pracoviska v Zlíne. Príspevky boli radené podľa plánovaného programu. PaedDr. Alena Gajdůšková  vo svojej prezentácii „ Výzvy a rizika - ochrana dětí v mezinárodním kontextu“ spomenula viaceré záväzky ČR v rámci medzinárodných inštitúcií ako sú OSN, Rada Európy, a UNICEF, ako aj dôležitosť neustálej ochrany detí pred rizikami. Z prostredia prevencie a ochrany obetí pred páchateľmi trestných činov boli prezentované viaceré príspevky  od zástupcov českej polície (Nové trendy v péči o oběti sexuálně motivované trestné činnosti - mjr. PhDr. Alena Kolářová, mjr. Mgr. Jan Machuta, Co zvyšuje rizika stát se obětí - Doc. PhDr. Ludmila Čírtková, Ph.D.). Dôležitými súčasťami programu boli tri filmové prezentácie s následnou diskusiou k nim. Projekcia na tému  rizikového správania detí  a mládeže pod názvom   Kyberšikana jako mýtus aneb Seznam se bezpečně! 2. Po premietnutí diskusiu moderoval p. Miroslav Vaňura - autor filmu Seznam se bezpečně! - II díl.
Dňa 31.5. 2012 začal seminár  projekciou filmu Já chci domů ( násilí, strach, nebezpečí …), ktorý modeloval príbeh  rizikové správania a jeho eskalácie (od drobných priestupkov cez menej závažné až po závažné trestné činy) s následnou moderovanou diskusiou pod vedením PhDr. Jany Procházkovej, psychologičky z  PedF UK Praha.
Po diskusii nasledovala projekcia filmu pod názvom „Mezi nimi“ na tému  HIV/AIDS s následnou moderovanou diskusiou, ktorú riadil p. Jiří Stupka, DiS. Zo  Státního zdravotníhu ústavu v Prahe.
V poobedňajšom bloku pod názvom „Výmeny skúseností“ na základe vyzvania organizátorov som pripravila a odprezentovala prednášku pod názvom Prevencia rizikového správania v školách z pohľadu MŠVVaŠ SR.
5.	Odporúčané závery:

1.	Získané poznatky sprostredkovať v rámci pracovných stretnutí a porád.
T: priebežne 
Z: PhDr. Eva Tomková
2.	Uplatniť poznatky  z  ČR pri plánovaní aktivít, projektov a programov podpory a ochrany detí v SR v zmysle Dohovoru o právach dieťaťa.
T: priebežne 
Z: SRS v spolupráci s SĎVM 
6.  Prehľad prinesenej dokumentácie – CD prezentácie

7.   Prínos ZPC
 
Účasť na českom celorepublikovom seminári bola prínosná z hľadiska možnosti komparácie rôznych prístupov k realizácii článkov Dohovoru o právach dieťaťa a prístupov pri ochrane detí pred rizikovými javmi.

8.  Spôsob zverejnenia výsledkov

Správa zo ZPC bude zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Dátum: 1. 6. 2012 
Správu vypracovala:	
PhDr. Eva Tomková

Správu schválili:        
Mgr. Ján Jaraba
                                    
Mgr. Zdenko Krajčír

Rozdeľovník :		  
Sekcia medzinárodnej spolupráce MŠVVaŠ SR